ເກົາຫລີເໜືອ ​ທົດ​ລອງ ຈະ​ຫຼວດ​ຕໍ່​ຕ້ານ​ກຳປັ່ນ ຊະນິດໃໝ່
ສື່​ມວນຊົນ​ ຂອງທາງການເກົາຫລີ​ເໜືອ ລາຍງານວ່າ ຕົນໄດ້​ທົດ​ລອງຈະ​ຫຼວດ ຕໍ່ຕ້ານ​ກຳປັ່ນຊະນິດໃໝ່ ທີ່​ຈະ​ນຳ​ອອກ​ໃຊ້ ​ຢູ່​ໃນ​ກອງທັບ​ເຮືອ ຂອງຕົນ.
ສື່ມວນຊົນຂອງທາງການເກົາຫລີເໜືອ ລາຍງານໃນວັນເສົາມື້ ນີ້ວ່າ ຕົນໄດ້ທົດລອງຈະຫລວດສະຫລຽວສະຫລາດຕໍ່ຕ້ານກຳ ປັ່ນຊະນິດໃໝ່ ທີ່ຈະນຳອອກໃຊ້ຢູ່ທົ່ວກອງທັບເຮືອຂອງຕົນ ອົງການຂ່າວສູນກາງຂອງທາງການເກົາຫລີເໜືອ ລາຍງານວ່າ ການຊ້ອມລົບ ໄດ້ມີຂຶ້ນໂດຍກອງກຳປັ່ນລົບ ໃນເຂດທະເລຕາ ເວັນອອກຂອງເກົາຫລີເໜືອແລະຕິດຕາມສັງເກດການໂດຍຜູ້ ນຳຂອງປະເທດ ທ່ານ Kim Jong Un ລາຍງານຂ່າວ ບໍ່ໄດ້ ແຈ້ງໃຫ້ຊາບກ່ຽວກັບສະຖານທີ່ ແລະວັນເວລາ ນັກຂ່າວ KRT ຂອງເກົາຫລີເໜືອກ່າວວ່າ “ສະຫາຍທີ່ນັບຖື ທ່ານ Kim Jong Un ໄດ້ເບິ່ງການຍິງທົດລອງ ຈະຫລວດຕໍ່ຕ້ານກຳປັ່ນຊະນິດ ທີ່ຈະສົ່ງ ເຂົ້າປະຈຳການ ຢູ່ຕາມໜ່ວຍຕ່າງໆຂອງກອງທັບເຮືອປະຊາຊົນເກົາຫລີ ” ເຖິງແມ່ນວ່າ ໄດ້ມີການຖືກລົງໂທດໜັກ ຈາກປະຊາຄົມນາໆຊາດ ເກົາຫລີເໜືອ ຍັງສືບຕໍ່ ຊຸກຍູ້ໃຫ້ມີການພັດທະນາລູກສອນໄຟຂີປະນາວຸດ ແລະຈະຫລວດຊະນິດ ໃໝ່ຕ່າງໆ